Narodna skupština
20111201

Zaista smo se, kao i sa svim drugim amandmanima, bavili sa ovom vašom idejom. Ona ima dobru nameru, nije to sporno. Radi se jednoj tehničkoj stvari, o nijansama. Naime, sistem je, koji se predlaže ovim zakonom, postavljen tako da je suština u koordinaciji, da veliki broj državnih organa koji su u zakonu taksativno navedeni moraju da budu koordinirani. Tu koordinaciju će, ako zakon bude usvojen, vršiti Ministarstvo trgovine. Ti organi su međusobno ravnopravni i zakonom mogu da se ustanove različite obaveze, ali predlagač zakona je stao na stanovište da nema potrebe da se ta vrsta formalne hijerarhije među organima koji su istog nivoa uspostavljeni i zbog toga neće druga ministarstva i svi drugi državni entiteti izveštavati Ministarstvo trgovine, nego će obaveštavati o svim ovim relevantnim stvarima.